**ДУА “Пагост-Загародская сярэдняя школа імя славянскіх асветнікаў Кірыла і Мяфодзія” Пінскага раёна**

**Настаўнік пачатковых класаў Саланевіч Ганна Васільеўна**

**2 клас**

**Тэма: Вада і яе ўласцівасці вады.**

**Мэта ўрока:**

– садзейнічаць усведамленню малодшымі школьнікамі значэння вады ў прыродзе і для чалавека, неабходнасці беражлівага стаўлення да яе.

**Задачы ўрока:**

- пашырыць уяўленні вучняў аб вадзе ў прыродзе;

- стварыць умовы для азнаямлення вучняў з уласцівасцямі вады шляхам правядзення элементарнай даследчай дзейнасці;

- садзейнічаць развіццю назіральнасці, уменняў параўноўваць, рабіць вывады па выніках назіранняў;

- фарміраваць уменні знаходзіць неабходную інфармацыю на схемах, малюнках, у тэксце.

**Ход урока**

**I. Арганізацыйны момант**

Вы прыйшлі сюды ... (вучыцца)

Не ляніцца, не ... (круціцца)

Працаваць як? (Старанна)

А слухаць як? (Уважліва)

Калі хочаш адказаць ... (руку не забудзь падняць)

Калі спытаюць ... (трэба ўстаць, гучна, выразна адказаць).

**II. Актуалізацыя ведаў**

– Успомніце, пра што мы гаварылі на мінулым уроку? (*Пра паветра.)*

– Продоўжыце мае выказванні:

* Паветра нельга ўбачыць, але можна адчуць, калі ... (*рэзка ўзмахнуць рукой, хутка пабегчы, калі дзьме вецер, а вецер – гэта рух паветра.)*
* Нябачнае паветра можна пачуць, калі ... (*узяць цацку з пішчалкай, націснуць на яе. З цацкі выходзіць паветра праз маленькае адтуліну, вось і раздаецца піск*)
* Які самы важны газ паветра чалавек выкарыстоўвае для дыхання? (*Кісларод)*
* Чалавек ўдыхае ... (*кісларод*), а выдыхае ... (*вуглякіслы газ*)
* Каб у нашым пакоі было чыстае свежае паветра, з вялікай колькасцю кіслароду, што неабходна рабіць?

*Каб здароўе было ў норме*

*Трэба паветра асвяжаць.*

*І праветрываць часцей,*

*Пыл часцей выціраць.*

**III. Матывацыя вучэбнай дзейнасці**

–А сёння мы пазнаёмімся яшчэ з адным рэчывам, без якога не абысціся нікому і ніколі і замяніць яго няма чым. Вось, што пра гэта рэчыва сказаў Антуан дэ Сэнт-Экзюперы:

"(*Вада,)* у цябе няма ні смаку, ні паху. Цябе немагчыма апісаць, ад цябе атрымліваюць асалоду, не ведаючы, што ты такое! Нельга сказаць, што ты неабходная для жыцця: ты – сама жыццё. Ты самае вялікае багацце на свеце".

– А назва гэтага каштоўнага, незамянімага рэчыва "схавалася" у загадцы:

Я і хмара, і туман,  
 Ручаёк, і акіян,  
 І лятаю, і бягу,  
 І як шкло я быць магу! *(Вада)*

*(Гучыць аўдыёзапіс: шум дажджу, ручая, мора)*

– Ці ўсе згодны з адказам? Калі згодныя, падніміце жоўтую сігнальную картку, а калі не згодныя – чырвоную. Паглядзіце, у класе ўсе сігнальныя карткі жоўтыя. Значыць, вы разважалі правільна. Малайцы!

**IV. Паведамленне тэмы і мэты ўрока**

– Сёння мы будзем гаварыць пра ваду.

– А што вы пра яе ведаеце?

(*Вада - гэта вадкасць. Вада бывае гарачая і халодная. У вадзе можна купацца, ныраць.)*

*– А чаму так гавораць: “Вада – краса прыроды”?*

– Як шмат вы ведаеце, малайцы! А хочаце даведацца яшчэ больш пра ваду?

– Такім чынам, сёння мы даведаемся, чаму ваду адносяць да важнейшых прыродных багаццяў, пазнаёмімся з некаторымі яе ўласцівасцямі, навучымся расказваць аб забруджванні і ахове вады.

**V. Знаёмства з новым матэрыялам**

– Цяжка знайсці на нашай планеце месца, дзе не было б вады. Яна ёсць усюды, толькі ў розных колькасцях і станах.

Верш пра ваду *(чытае падрыхтаваны вучань)*

Вы чулі пра ваду?

Кажуць, яна ўсюды!

У лужыне, у моры, у акіяне,

і ў вадаправодным кране.

Як лядзяш, замярзае,

у лес туманам запаўзае.

Ледніком ў горах завецца,

стужкай серабрыстай уецца.

Мы прывыклі, што вада заўжды –

наша спадарожніца на зямлі.

Без яе нам ні памыцца,

ні пад'есці, ні напіцца!


Магу я ўпэўнена вам далажыць:

без вады нам не пражыць!

– Што новага вы даведаліся пра ваду з верша?

– Без вады нам не пражыць. З гэтым не паспрачаешся. Перад намі сёння адкрыецца яшчэ адна старонка ведаў. Прапаную наш клас ператварыць у навуковы цэнтр, а працаваць будуць тры даследчыя лабараторыі. Вы – даследчыкі. Хто ведае, каго называюць даследчыкамі?

–Даследчык – гэта чалавек, які займаецца навуковай дзейнасцю.



*(на дошцы размяшчаецца картка)*

– Што будзе прадметам даследвання? (*Вада)*

Работа ў групах

– Вырашыце, хто з вас будзе агучваць вынік даследвання, слухайце адзін аднаго, райцеся, і тады ваша лабараторыя зробіць правільны дакладны вынік.

**План даследвання**



1)Працуем над першым пунктам плана

Практычная работа

***Дослед №1***

– Вы, напэўна, дагадаліся, што ў вас у шклянцы?

*Вада.*

*–* Ваду можна пераліць у слоік і назад*. (Дзеці дэманструюць.)*

– Чаму?  *(Яна цякучая)*

– Кіньце ў шклянку з вадой каменьчык, апусціце аловак. Ці добра відаць гэтыя прадметы ў шклянцы? *(Добра відны. Вада празрыстая)*

– На сподачку ў вас насыпана соль. Дабаўце яе ў шклянку з вадой і размяшайце. Што адбылося? *(Соль растварылася ў вадзе)*

– Які зробім вынік*?*

**Вынік:** Вада – вадкая, цякучая, празрыстая, добры растваральнік

***Дослед №2***

– Ці заўсёды вада вадкая? Калі нальём ваду ў сподак і паставім у маразілку. Што адбудзецца?

*(Выклікаецца вучань, які дома рабіў гэты дослед)*

– Раскажы, які эксперымент табе ўдалося правесці дома?

Вучань:

– Я з мамай наліў ваду ў спецыяльную формачку і паставіў у маразільнік. І вось, што атрымалася. *(Паказвае вынік – кавалачкі лёду)*

*(Даследнікі кожнай лабараторыі разглядаюць, трымаюць у руках кавалачкі лёду.)*

– Які зробім вынік?

**Вынік:** Вада, калі яе замарозіць, ператвараецца ў лёд. Лёд – гэта вада ў цвёрдым стане.

***Дослед №3***


*(У вучняў на партах шкляныя пласцінкі)*

– Пратрыце пласцінку мокрай анучкай і трыху пачакайце. Куды дзелася вада? (*Яна выпарылася*.)

– Мы гаворым "вы-пары-лася", гэта значыць ператварылася ў пару. Гэта і ёсць газападобнае становішча вады – маленечкія кропелькі, такія маленькія, што іх не відаць. Вада – гэта газ, пара.

– Я дзякую ўсім вучням. Давайце зробім вынік па першаму пытанню. Якія пераўтварэнні мае вада?

**Вынік:** Вада ў прыродзе можа знаходзіцца ў трох станах: вадкім, цвёрдым, і газападобным.

**

*(Першы пункт плана сціраецца з дошкі).*

– Давайце прыступім да другога пытання.

2) Распаўсюджванне вады ў прыродзе

– Працягвайце выказванне:

* Вада ў прыродзе ў вадкім стане – гэта моры, рэкі ....*акіян, лужына, ручай, крыніца, дождж.*
* Вада ў прыродзе ў цвёрдым стане – гэта ...
* Вада ў прыродзе ў газападобным стане – гэта ...

*(Калі вучні што-небудзь не называюць, то можна загадаць загадкі)*

• Зара-зараніца

Па свеце хадзіла,

Слязу выпусціла.

Месяц бачыў,

А сонца схавала. *(Раса)*

•. Мяне ўсе просяць,

Мяне чакаюць,

А як толькі з’яўлюся,

Хавацца пачынаюць. *(Дождж)*

• На дварэ — гарою, а ў хаце — вадою. *(Снег)*

• Я – вада, ды па вадзе, ж і плаваю. *(Лёд)*

• Я падобны з ​​выгляду на гарох,

Дзе я прайду, там перапалох. *(Град)*

• І не снег, і не лёд,

А срэбрам дрэвы прыбярэ. *(Іней)*

• Малако над рэчкаю плыло,

Нічога не відаць было,

Растварылася малако,

Стала наваколле відно. *(Туман)*

• Белая прасціна

Па небе плыла. (*Воблака)*

**Вынік:** Вада знаходзіцца вакол нас у вадкім, цвёрдым і газападобным стане.

*(Другі пункт плана сціраецца з дошкі)*

– Разбіраем трэцяе пытанне.

3. Значэнне вады для раслін, жывёл і чалавека.

– Паглядзіце на глобус – гэта паменшаная мадэль нашай планеты Зямля.

– Якога колеру больш на нашай планеце? Якой здаецца зямля? *(Блакітнай)*

– А чаму? (*Гэта колер вады. )*

– Сапраўды, блакітны колер – гэта вада. Таму, мы можам зрабіць вынік, што вады на зямным шары вельмі шмат. Гэта ўсе моры і акіяны на нашай планеце. Але акрамя мораў і акіянаў ёсць ўчасткі сушы, пранізаныя мноствам блакітных стужак. Гэта вялікія рэкі і маленькія рачулкі. Можна ўбачыць і азёры – гэта ўсё водныя запасы Зямлі. Але ў морах і акіянах вада якая? *(Салёная, непрыгодная для ўжывання).* А чалавеку неабходна чыстая, прэсная вада, якая змяшчаецца ў рэках і азёрах. А яе не так і шмат. Разгледзім суадносіны вады ў табліцы

|  |  |
| --- | --- |
| Прэсная вада | Салёная вада |
| 3% | 97% |

*(1 шклянка прэснай вады з 3334 шклянак салёнай вады)*

– Дзе мы выкарыстоўваем ваду? *(Адказы вучняў)*

– З дапамогай малюнкаў падручніка, раскажыце, якое значэнне вада мае для раслін, жывёл і чалавека. *(работа з падручнікам с. 21-22)*

(Акрамя гаспадарчых патрэб звярніце ўвагу на гідраэлектрастанцыі, перавозку грузаў па рэках, адпачынак на вадзе і т. д.)

– Жывёлы і расліны гэтак жа не могуць жыць без вады. А для некаторых з іх вада з'яўляецца домам. Напрыклад: для рыб, баброў, дэльфінаў і іншых жывёл. Калі б не было вады, не было б нічога жывога.



– Значыць, вада – гэта *... (Вада – гэта жыццё.)*

*(Настаўнік выстаўляе картку "****жыццё****")*

– Навошта мы павінны мыцца, загартоўвацца?

*(Каб быць здаровым. Значыць вада – гэта здароўе.)*

*(Настаўнік выстаўляе картку "****здароўе****")*

– Па рэках, акіянах ходзяць лодкі і караблі. На рэках будуюць гідраэлектрастанцыі, дзе атрымліваюць электрычнасць. Вада зручны судаходны шлях, дарога. Вада – сябар і памочнік чалавека.

*(Настаўнік выстаўляе картку "****памочнік****")*

– Зробім вынік па 3 пытанню.

**Вынік**: Вада – гэта жыццё, здароўе, памочнік чалавека.

*(Трэці пункт плана сціраецца з дошкі)*

**Фізкультхвілінка**

Да рэчкі хутка мы спусціліся,

Нахіліліся і памыліся.

А цяпер паплылі дружна,

Разам раз – гэта брас,

Адной, другой – гэта кроль.

Заплыў прайшоў,

Пайшлі дамоў..

**VΙ.Абагульненне пройдзенага**

– Пераходзім да чацвёртага пытання.

4. Абмеркаванне праблемы забруджвання і аховы вады.

– Усім патрэбна вада. Таму трэба вельмі беражна ставіцца да яе. На жаль, водным крыніцам таксама пагражае бяда. З-за чаго?

*(Адказы дзяцей)*

– Паслухайце казку. Казка павучальная! Экалагічная драма!

*Рыбак:*

З краіны заморскай, далёкай

Я падарунак атрымаў.

Вуду, каб рыбу лавіць.

На рэчку паспяшаўся

Рыбку злавіць сабраўся.

*Сябры:*

Ну і што, злавіў?

*Рыбак:* Злавіў!

*Сябры:*

Якую?

Можа, рыбку залатую?

*Рыбак:*

Ды куды там? Калі б так

Я б тады не быў бядняк.

А злавіў не шчупака, не карася,

А маленькага печкура.

Кажа раптам мне пячкур!

*Пячкур:*

У рэчцы нам дрэнна стала

Рыбы, ракавінак мала.

*Рыбак:*

Што з тваім рачным жыхаром?

*Пячкур:*

Бруд увесь ў раку зліваюць,

Жыццю нашаму пагражаюць..

Поўная рэчка розных адходаў.

Вось бяда, браток, якая!

*Рыбак:*

Што ж рабіць? Як нам быць?

Сабяру-ка, я сяброў

І вырашым пытанне.

– Сумная казка! Але і ў нашым жыцці сустракаецца такое. Вось і звярнуўся рабак да вас за дапамогай. Як дапамагчы рачным жыхарам? *(Дзеці выказваюць свае меркаванні).*

– Усяму жывому патрэбна вада і асабліва чыстая вада.

Давайце пагаворым пра тое, з-за чаго вада забруджваецца і чым гэта пагражае.

– Разгледзьце малюнкі на с. 23-24. Растлумачце, з-за чаго забруджваецца вада?

*(Фабрыкі і заводы забруджваюць ваду. Гэта наносіць шкоду раслінам, жывёлам, чалавеку.)*

– Як яшчэ чалавек забруджвае ваду? *(Кідае смецце, мые машыны каля вадаёмаў.)*

– Давайце падумаем, што вы, дзеці, можаце зрабіць, каб вада была чыстая, напрыклад, на нашым вадаёме, на рацэ?

– Паважаныя даследчыкі, ўносіце свае прапановы.

*(Вучні абмяркоўваюць гэтае пытанне ў групах)*

* Не кідаць смецце ў вадаёмы, вучыць гэтаму іншых.
* Па магчымасці чысціць берагі бліжэйшых рэк, азёр
* Вырабляць шыльды з заклікамі аб беражных адносінах да вады і ставіць іх на беразе.
* Не знішчаць расліны і насельнікаў вадаёмаў.
* Не лавіць малькоў.
* Саджаць дрэвы каля вадаёмаў.

– Малайцы! Добра папрацавалі! Рыбак вельмі ўдзячны вам за дапамогу

Памятайце, што запасы прэснай вады на зямлі невялікія, мы павінны расходаваць ваду дома эканомна. А што значыць "эканомна"? *(Адказы дзяцей)*

– Спадзяюся, вы так і будзеце паступаць.

*(Чацвёрты пункт плана сціраецца з дошкі)*

**VΙΙ. Рэфлексія вучэбнай дзейнасці**

– Змаглі мы дасягнуць мэты, пастаўленай у пачатку ўрока?

– Што вы можаце расказаць і параіць другім

Састаўленне тэлеграмы:

*Даведаліся многа новага…****.***

*Без яе няма жыцця…****.***

*Дарослыя і дзеці! Беражыце яе!*

**VΙΙΙ. Падвядзенне вынікаў**

– Вада – наша багацце, якое з'яўляецца цудоўным дарам прыроды. І хочацца ўрок закончыць заклікам да ўсіх людзей

Прыроду ты не крыўдзі,

Прыроду беражы!

Нарадзіўся чалавекам

Дык трэба ім і быць!

**IХ. Дамашняе заданне**

– Самастойна прачытаць тэкст "Вада і яе ўласцівасці. Значэнне і ахова вады”, адказваць на пытанні.

– Дзеці! Вы – сапраўдныя даследчыкі! Вамі праведзена вялікая работа – вы ставілі доследы, назіралі, раіліся, выказвалі свае меркаванні, прапаноўвалі.

Дзякуй за работу на ўроку!